stanford-oval/wikipedia huggingface dataset:
ประเทศไทยใน พ.ศ. 2464
เหตุการณ์ > ธันวาคม

1 ธันวาคม - กระทรวงกลาโหม ได้ประกาศเปลี่ยนนามหน่วย กรมอากาศยานทหารบกเป็น กรมอากาศยานและให้ส่วนราชการในสังกัดหน่วยนี้ตัดคำว่าทหารบกออก ด้วยพิจารณาเห็นว่ากำลังทางอากาศมิใช่มีเฉพาะ กำลังทหารบกเท่านั้น แต่มีเพื่อกิจการอย่างอื่นด้วย  เช่น  การพานิชยกรรมและการคมนาคม เป็นต้น
ผู้เกิด > มกราคม

7 มกราคม – สมเด็จพระญาณวชิโรดม (วิริยังค์ สิรินฺธโร) เจ้าอาวาสวัดธรรมมงคลเถาบุญญนนทวิหารรูปที่ 1 (มรณภาพ พ.ศ. 2563)
14 มกราคม – ประจวบ บุนนาค รัฐมนตรีว่าการกระทรวงสาธารณสุขคนที่ 9 (อนิจกรรม พ.ศ. 2527)
18 มกราคม – พระครูสถิตโชติคุณ (ไสว ฐิตวณฺโณ) เจ้าอาวาสวัดปรีดาราม (มรณภาพ พ.ศ. 2543)
20 มกราคม – บุญชู โรจนเสถียร รองนายกรัฐมนตรีไทยคนที่ 30 (อนิจกรรม พ.ศ. 2550)
29 มกราคม – เฉลียว วัชรพุกก์ รัฐมนตรีช่วยว่าการกระทรวงมหาดไทยคนที่ 52 (อนิจกรรม พ.ศ. 2546)
ผู้เกิด > กุมภาพันธ์

15 กุมภาพันธ์ – พูน เกษจำรัส ศิลปินแห่งชาติ (อนิจกรรม พ.ศ. 2540)
ผู้เกิด > มีนาคม

2 มีนาคม – เสริม ณ นคร รองนายกรัฐมนตรีไทยคนที่ 27 (อนิจกรรม พ.ศ. 2552)
7 มีนาคม – หม่อมเจ้าวัตนานุวัฒน์ วัฒนวงศ์ พระอนุวงศ์ (สิ้นชีพิตักษัย พ.ศ. 2547)
9 มีนาคม – ประกาศ วัชราภรณ์ อดีตอุปนายกสมาคมนักหนังสือพิมพ์
10 มีนาคม – สมาน กาญจนะผลิน ศิลปินแห่งชาติ (อนิจกรรม พ.ศ. 2538)
ผู้เกิด > เมษายน

2 เมษายน – โอภาส พลศิลป รัฐมนตรีว่าการกระทรวงมหาดไทยคนที่ 53 (อนิจกรรม พ.ศ. 2567)
3 เมษายน – วณี สมประสงค์ (วณี เลาหเกียรติ) นางสาวสยาม พ.ศ. 2478 (เสียชีวิต พ.ศ. 2566)
20 เมษายน – ประเทือง กีรติบุตร รัฐมนตรีว่าการกระทรวงมหาดไทยคนที่ 27 (อนิจกรรม พ.ศ. 2541)
30 เมษายน – วิจิตรา ธนะรัชต์ คู่สมรสอดีตนายกรัฐมนตรี (อนิจกรรม พ.ศ. 2545)
ผู้เกิด > พฤษภาคม

9 พฤษภาคม – นงไฉน ปริญญาธวัช (กาญจนา นาคนันทน์) ศิลปินแห่งชาติ (ถึงแก่กรรม พ.ศ. 2557)
17 พฤษภาคม – อิศรา อมันตกุล นายกสมาคมนักข่าวแห่งประเทศไทยคนที่ 1 (ถึงแก่กรรม พ.ศ. 2512)
19 พฤษภาคม – ประสม สุสุทธิ ช่างแทงหยวก (ถึงแก่กรรม พ.ศ. 2554)
23 พฤษภาคม – คนชม โชคชนะ (เบญจมินทร์) นักร้องลูกทุ่ง (เสียชีวิต พ.ศ. 2537)
28 พฤษภาคม – หม่อมเจ้าพิริยดิศ ดิศกุล อดีตผู้อำนวยการองค์การเหมืองแร่ในทะเล (สิ้นชีพิตักษัย พ.ศ. 2543)
ผู้เกิด > มิถุนายน

27 มิถุนายน – พระวรวงศ์เธอ พระองค์เจ้าวิมลฉัตร ประธานรางวัลซีไรต์ (สิ้นพระชนม์ พ.ศ. 2552)
ผู้เกิด > กรกฎาคม

1 กรกฎาคม – ดรงค์ สิงห์โตทอง อดีตสมาชิกสภาผู้แทนราษฎรจังหวัดชลบุรี (อนิจกรรม พ.ศ. 2549)
8 กรกฎาคม – สมุทร์ สหนาวิน รัฐมนตรีช่วยว่าการกระทรวงกลาโหมคนที่ 36 (อนิจกรรม พ.ศ. 2547)
9 กรกฎาคม – จำรัส มังคลารัตน์ รัฐมนตรีว่าการกระทรวงยุติธรรมคนที่ 32 (อนิจกรรม พ.ศ. 2540)
12 กรกฎาคม – ณรงค์ฤทธิ์ มหารักขกะ อดีตสมาชิกสภานิติบัญญัติแห่งชาติ (อนิจกรรม พ.ศ. 2551)
ผู้เกิด > สิงหาคม

5 สิงหาคม – ทิวา พูลสมบัติ อดีตสมาชิกสภาผู้แทนราษฎรจังหวัดฉะเชิงเทรา (อนิจกรรม พ.ศ. 2552)
22 สิงหาคม – ใบ สะอาดดี (เสือใบ) อดีตอาชญากร (เสียชีวิต พ.ศ. 2558)
ผู้เกิด > กันยายน

2 กันยายน – มนต์ชัย พันธุ์คงชื่น อธิบดีกรมตำรวจคนที่ 21 (อนิจกรรม พ.ศ. 2559)
12 กันยายน
หม่อมราชวงศ์สังขดิศ ดิศกุล อดีตเอกอัครราชทูต ณ กรุงแบร์น (อนิจกรรม พ.ศ. 2545)
ประสิทธิ์ ถาวร ศิลปินแห่งชาติ (ถึงแก่กรรม พ.ศ. 2545)
19 กันยายน – พระราชมงคลวิสุทธิ์ (ก้ำ กลฺยาณธมฺโม) เจ้าอาวาสวัดบุญเกิด (มรณภาพ พ.ศ. 2567)
ผู้เกิด > ตุลาคม

7 ตุลาคม – วิมล วิริยะวิทย์ รัฐมนตรีช่วยว่าการกระทรวงอุตสาหกรรมคนที่ 18 (อนิจกรรม พ.ศ. 2545)
ผู้เกิด > พฤศจิกายน

9 พฤศจิกายน – พระวิมลธรรมภาณ (วิเวียร ฐิตปุญฺโญ) เจ้าอาวาสวัดดวงแขรูปที่ 4 (มรณภาพ พ.ศ. 2537)
16 พฤศจิกายน – สมชาย อาสนจินดา ศิลปินแห่งชาติ (ถึงแก่กรรม พ.ศ. 2536)
19 พฤศจิกายน – ประจวบ ชนะภัย อดีตสมาชิกสภาผู้แทนราษฎรจังหวัดสงขลา (ถึงแก่กรรม พ.ศ. 2553)
30 พฤศจิกายน – เลิศ หงษ์ภักดี อดีตรองปลัดกระทรวงมหาดไทย (อนิจกรรม พ.ศ. 2534)
ผู้เกิด > ธันวาคม

9 ธันวาคม – พระมงคลสิทธาจารย์ (รวย ปาสาทิโก) เจ้าอาวาสวัดตะโก (มรณภาพ พ.ศ. 2560)
11 ธันวาคม – สง่า อารัมภีร (แจ๋ว วรจักร์) ศิลปินแห่งชาติ (ถึงแก่กรรม พ.ศ. 2564)
16 ธันวาคม – พระวรวงศ์เธอ พระองค์เจ้าสุทธสิริโสภา ประธานกรรมการมูลนิธิร่วมจิตน้อมเกล้าเพื่อเยาวชน (สิ้นพระชนม์ พ.ศ. 2541)
ผู้เกิด > ไม่ทราบวัน

เจ้าบุญส่ง ณ ลำปาง พระราชวงศ์ลำปาง
ผู้เสียชีวิต > มกราคม

6 มกราคม
ท่านผู้หญิงสุรวงษ์วัฒนศักดิ์ (ตลับ บุนนาค) ชนชั้นสูง (เกิด พ.ศ. 2397)
พระวรวงศ์เธอ พระองค์เจ้าปิยบุตร พระอนุวงศ์ (ประสูติ พ.ศ. 2433)
ผู้เสียชีวิต > กุมภาพันธ์

21 กุมภาพันธ์ – พระราชวรวงศ์เธอ พระองค์เจ้าวิมลมาศมาลี พระบรมวงศ์ (ประสูติ พ.ศ. 2419)
ผู้เสียชีวิต > เมษายน

14 เมษายน – เจ้าพระยาบดินทรเดชานุชิต (หม่อมราชวงศ์อรุณ ฉัตรกุล) เสนาบดีกระทรวงกลาโหมคนที่ 16 (เกิด พ.ศ. 2399)
ผู้เสียชีวิต > สิงหาคม

2 สิงหาคม – สมเด็จพระมหาสมณเจ้า กรมพระยาวชิรญาณวโรรส สมเด็จพระสังฆราชพระองค์ที่ 10 แห่งกรุงรัตนโกสินทร์ (ประสูติ พ.ศ. 2403)
11 สิงหาคม – พระยามหิธรมนูปกรณ์โกศลคุณ (โทกิจิ มาซาโอะ) อดีตกรรมการศาลฎีกา (เกิด พ.ศ. 2414)
ผู้เสียชีวิต > ไม่ทราบวัน

กุหลาบ ตฤษณานนท์ (ก.ศ.ร. กุหลาบ) นักหนังสือพิมพ์ (เกิด พ.ศ. 2377)
ชาญ อังศุโชติ

| พลโทชาญ อังศุโชติม> ป.ช., ม.ว.ม., ท.จ.ว. |
| --- | --- |


รัฐมนตรีประจำสำนักนายกรัฐมนตรี
ดำรงตำแหน่ง 11 มีนาคม พ.ศ. 2524 – 19 มีนาคม พ.ศ. 2526
นายกรัฐมนตรี: พลเอก เปรม ติณสูลานนท์
 
ข้อมูลส่วนบุคคล
เกิด: 21 มิถุนายน พ.ศ. 2457 อำเภอสังขละบุรี จังหวัดกาญจนบุรี
เสียชีวิต: 17 กันยายน พ.ศ. 2544 (87 ปี) กรุงเทพมหานคร ประเทศไทย
คู่สมรส: จินดา อังศุโชติ

พลโท ชาญ อังศุโชติ (21 มิถุนายน พ.ศ. 2457 – 17 กันยายน พ.ศ. 2544) อดีตรัฐมนตรีประจำสำนักนายกรัฐมนตรี อดีตรัฐมนตรีว่าการทบวงมหาวิทยาลัย และอดีตสมาชิกสภาผู้แทนราษฎรจังหวัดกาญจนบุรี 3 สมัย เคยมีประสบการในการรับราชการ การทูต เป็นผู้อำนวยการสำนักงบประมาณ และเป็นนายทหารที่ได้รับความไว้วางใจของจอมพล ถนอม กิตติขจร
ประวัติ

พล.ท. ชาญ เกิดเมื่อวันที่ 21 มิถุนายน พ.ศ. 2457 ที่ อ.สังขละบุรี จ.กาญจนบุรี จบการศึกษาชั้นมัธยมจากโรงเรียนสวนกุหลาบวิทยาลัย จากนั้นได้ศึกษาต่อวิชาการทหารจากโรงเรียนนายร้อยทหารบก(ปัจจุบัน คือ โรงเรียนนายร้อยพระจุลจอมเกล้า) โรงเรียนเสนาธิการทหารบก และโรงเรียนเสนาธิการทหารบกสหรัฐอเมริกา ระดับปริญญาตรีสาขารัฐประศาสนศาสตร์ จากมหาวิทยาลัยธรรมศาสตร์ นอกจากนี้ได้รับปริญญานิติศาสตร์ดุษฎีบัณฑิตกิตติมศักดิ์ มหาวิทยาลัยตงกุ๊ก เกาหลีใต้ และสังคมศ่าสตร์ดุษฎีบัณฑิตกิตติมศักดิ์ จากมหาวิทยาลัยมหิดล
พล.ท. ชาญ มีบุตรทั้งหมด 6 คน คือ
ราศรี อังศุโชติ
วิมลระมัย เผือกใจแผ้ว
วิไลรื่น เลิศจันทร์เพ็ญ
พล.ต. ชาญชลิต พนมสารนรินทร์
ชีวีนัดดา เผือกใจแผ้ว
พุทธิศักดิ์ พนมสารนรินทร์
พล.ท. ชาญ อังศุโชติ ถึงแก่อนิจกรรมเมื่อ 17 กันยายน พ.ศ. 2544 สิริอายุรวม 87 ปี และ มีการพระราชทานเพลิงศพ ณ วัดธาตุทอง เขตวัฒนา กรุงเทพมหานคร เมื่อวันที่ 26 ธันวาคม พ.ศ. 2544
การทำงาน

พล.ท. ชาญ รับราชการสังกัดกองทัพบกไทย เป็นทหารสื่อสาร ในปี พ.ศ. 2477 เคยได้รับหน้าที่สำคัญ เช่น นายทหารฝ่ายเสนาธิการ, หัวหน้านายทหารติดต่อประจำกองบัญชาการกองกำลังสหประชาชาติในสงครามเกาหลี, ผู้แทนกองทัพไทยในการลงนามความตกลงสงบศึกในสงครามเกาหลี, ผู้อำนวยการกองวิชาทหาร โรงเรียนนายร้อยพระจุลจอมเกล้า นอกจากนั้นยังเคยรับราชการในกรมตำรวจ (ปัจจุบัน คือ สำนักงานตำรวจแห่งชาติ) ในตำแหน่งรองผู้บัญชาการตำรวจตระเวนชายแดน และผู้ช่วยผู้บัญชาการตำรวจภูธร
พล.ท. ชาญ เคยได้รับแต่งตั้งเป็นเอกอัครราชทูตวิสามัญผู้มีอำนาจเต็ม ณ กรุงโซล เกาหลีใต้, กรุงแคนเบอร์ร่า ออสเตรเลีย และกรุงเวลลิงตัน นิวซีแลนด์ เป็นทูตฝ่ายทหารบก สถานเอกอัครราชทูต ณ กรุงโตเกียว ญี่ปุ่น อีกทั้งยังเคยได้รับแต่งตั้งเป็นรองปลัดกระทรวงพัฒนาการแห่งชาติ (ปัจจุบันกระทรวงถูกยุบแล้ว) และเป็นผู้อำนวยการสำนักงบประมาณ
งานการเมือง

พล.ท. ชาญ เคยเป็นสมาชิกสภาร่างรัฐธรรมนูญ, สมาชิกสภานิติบัญญัติแห่งชาติ และสมาชิกวุฒิสภา นอกจากนั้นเคยได้รับเลือกตั้งเป็นสมาชิกสภาผู้แทนราษฎรจังหวัดกาญจนบุรี 3 สมัย ในปี พ.ศ. 2518 สังกัดพรรคธรรมสังคม ปี พ.ศ. 2522 และ พ.ศ. 2526 สังกัดพรรคชาติไทย
พล.ท. ชาญ ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และได้รับแต่งตั้งเป็นรัฐมนตรีว่าการทบวงมหาวิทยาลัยของรัฐ ในปี พ.ศ. 2518 และเป็นรัฐมนตรีประจำสำนักนายกรัฐมนตรี ในปี พ.ศ. 2524
เคยเป็นกรรมการบริหารพรรคธรรมสังคม ในปี พ.ศ. 2517 และในปี พ.ศ. 2529 เขาได้รับแต่งตั้งเป็นรองหัวหน้าพรรคกิจประชาคม ซึ่งมีนายบุญชู โรจนเสถียร เป็นหัวหน้าพรรค
งานสังคม

พล.ท. ชาญ เป็นผู้ริเริ่มสร้างสะพานจันทรุเบกษา ข้ามแม่น้ำแม่กลอง จ.กาญจนบุรี เมื่อปี พ.ศ. 2512 และในปี พ.ศ. 2515 ได้ริเริ่มก่อตั้งวิทยาลัยครูกาญจนบุรี
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2518 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2513 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2516 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2508 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2495 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.) (ประดับเปลวระเบิด)
พ.ศ. 2514 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. ไม่ปรากฎ –  เหรียญพิทักษ์รัฐธรรมนูญ (พ.ร.ธ.)
พ.ศ. 2502 –  เหรียญราชการชายแดน (ช.ด.)
พ.ศ. 2490 –  เหรียญจักรมาลา (ร.จ.ม.)
พ.ศ. 2502 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
เครื่องราชอิสริยาภรณ์ > เหรียญสหประชาชาติ

สหประชาชาติ :
พ.ศ. 2495 -  เหรียญสหประชาชาติเกาหลี
เครื่องราชอิสริยาภรณ์ > ต่างประเทศ

สหรัฐ :
พ.ศ. 2497 -  ลีเจียนออฟเมอริต ชั้นนายทหาร
พ.ศ. 2495 -  เหรียญบรอนซ์สตาร์
เกาหลีใต้ :
พ.ศ. 2498  -  เครื่องอิสริยาภรณ์กิตติคุณฝ่ายทหาร ชั้นที่ 2 ประดับดาวเงิน
พ.ศ. ไม่ปรากฏ -  เครื่องอิสริยาภรณ์กิตติคุณแห่งการทูต ชั้นที่ 1
ไต้หวัน :
พ.ศ. 2506 -  เครื่องอิสริยาภรณ์ยุนฮุย ชั้นพิเศษ
พ.ศ. ไม่ปรากฏ -  เครื่องอิสริยาภรณ์ดาราอันสุกสกาว ชั้นที่ 1
พ.ศ. ไม่ปรากฏ -  เครื่องอิสริยาภรณ์ลำดับเมฆและแบนเนอร์ ชั้นที่ 4
ญี่ปุ่น :
พ.ศ. ไม่ปรากฏ -  เครื่องราชอิสริยาภรณ์มงคลรัตน์ ชั้นที่ 1
นักเรียน

นักเรียนขณะเข้าร่วมประชุมภายในหอประชุม
นักเรียน ผู้เรียน นิสิต หรือ นักศึกษา ในความหมายโดยรวมคือผู้ที่เข้าเรียนในสถานศึกษา โดยแบ่งเป็น
นักเรียน หมายถึง ผู้เรียนในโรงเรียนระดับอนุบาล ประถมศึกษา และมัธยมศึกษา (บางครั้งอาจใช้ในความหมายกว้าง หมายถึง ผู้ศึกษาในสถานศึกษาทั้งหมดก็ได้)
นิสิต และ นักศึกษา หมายถึง ผู้เรียนในระดับอุดมศึกษา (นิสิตเป็นคำที่ใช้เฉพาะในสถาบันอุดมศึกษาบางแห่งเท่านั้น)
ผู้เรียน (อังกฤษ: learner) เป็นคำที่มีความหมายกว้างรวม นักเรียน นิสิต นักศึกษา และผู้รับการศึกษาอบรมนอกระบบสถานศึกษาตามปกติ มักใช้ในบริบทของการเรียนรู้
ในประเทศไทยมีกฎหมายให้บุคคลทุกคนต้องจบการศึกษาขั้นต่ำในระดับมัธยมศึกษาปีที่ 3 (หลักสูตรการศึกษาภาคบังคับ)
ในสหราชอาณาจักร คำว่านักเรียนในระดับ อนุบาล ประถมศึกษา และมัธยมศึกษา ใช้คำว่า pupil และนักเรียนในระดับมหาวิทยาลัยจะใช้คำว่า student
วันที่ 17 พฤศจิกายน เป็นวันนักเรียนนานาชาติ (International Students Day) เป็นวันที่ระลึกถึงนักเรียนที่เสียชีวิตในช่วงสงครามโลกครั้งที่ 2
ชั้นปีของนักศึกษา

โดยทั่วไปแล้ว ชื่อเรียกต่าง ๆ นำมาจากชื่อเรียกของชั้นปีในสหรัฐอเมริกา[ต้องการอ้างอิง]
เฟรชแมน (freshman) คือนักศึกษาชั้นปีที่ 1 หรือในบางที่จะเรียก น้องใหม่ เพื่อนใหม่ เฟรชชี โดยกิจกรรมต่าง ๆ ที่จัดขึ้นสำหรับนักศึกษาชั้นปีที่ 1 จะเรียกตามชื่อเช่น กีฬาเฟรชชี งานรับน้องใหม่ งานรับเพื่อนใหม่ โดยรวมจะเรียกสั้น ๆ ว่า เฟรชชี (freshy)
โซโฟมอร์ (sophomore) คือนักศึกษาชั้นปีที่ 2 มาจากรากศัพท์ภาษากรีก "โซโฟส" (sophos) ที่แปลว่า ฉลาด และ "มอรอส" ที่แปลว่า โง่ ซึ่งกล่าวเป็นนัยว่าเป็นช่วงปีที่มีการเรียนรู้ ลองผิดลองถูก
จูเนียร์ (junior) คือนักศึกษาชั้นปีที่ 3
มิดเลอร์ (middler) คือนักศึกษาชั้นปีที่ 4 ของบางประเทศ ที่ระดับมหาวิทยาลัยมีสอน 5 ปี
ซีเนียร์ (senior) คือนักศึกษาชั้นปีที่ 4 หรือชั้นปีสุดท้าย
ซูเปอร์ซีเนียร์ (super senior) หรือ ซูเปอร์ เป็นนักศึกษาที่ใช้เวลาการเรียนมากกว่าปกติ (มากกว่า 4 ปีปกติ) เรียกกันอีกอย่างว่า เด็กโข่ง
นิสิต

นิสิต เป็นคำที่ใช้เรียกผู้ที่ศึกษาในจุฬาลงกรณ์มหาวิทยาลัย, มหาวิทยาลัยเกษตรศาสตร์, มหาวิทยาลัยศรีนครินทรวิโรฒ และมหาวิทยาลัยที่แยกตัวออกมาจากมหาวิทยาลัยศรีนครินทรวิโรฒ ก็คือ มหาวิทยาลัยนเรศวร, มหาวิทยาลัยพะเยา, มหาวิทยาลัยบูรพา, มหาวิทยาลัยมหาสารคาม และ มหาวิทยาลัยทักษิณ นอกจากนี้ยังใช้ในมหาวิทยาลัยเอกชนบางแห่งคือ มหาวิทยาลัยรัตนบัณฑิต และ มหาวิทยาลัยเวสเทิร์น รวมถึงใช้ในมหาวิทยาลัยราชภัฏบางแห่งคือ มหาวิทยาลัยราชภัฏบ้านสมเด็จเจ้าพระยา รวมทั้งใช้ในมหาวิทยาลัยของสงฆ์บางแห่งคือ มหาวิทยาลัยมหาจุฬาลงกรณราชวิทยาลัย โดยในสมัยก่อนมีการใช้คำว่า "นิสิต" สำหรับผู้ชาย และ "นิสิตา" สำหรับ ผู้หญิง
นิสิต มีความหมายว่า "ผู้อยู่อาศัย" สืบเนื่องมาจากในช่วงที่เป็นโรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัว และได้รับการสถาปนาเป็นจุฬาลงกรณ์มหาวิทยาลัยนั้น ที่ตั้งของมหาวิทยาลัยถือว่าอยู่นอกเมือง การคมนาคมเพื่อมาศึกษาเป็นการยากลำบาก ดังนั้น ผู้ที่มาเรียนส่วนใหญ่จำเป็นต้องพักภายในหอพักของมหาวิทยาลัย และก็เรียกบุคคลที่อาศัยในห้องปฏิบัติการว่านิสิตเช่นเดียวกันด้วย ส่วนของมหาวิทยาลัยเกษตรศาสตร์นั้นมีการเรียนการส่วนในระยะเริ่มต้นของการก่อตั้งมหาวิทยาลัยส่วนเป็นด้านการเกษตร ผู้เรียนมาจากทั่วสารทิศ จึงต้องมีหอพักให้ผู้ที่มาเล่าเรียนได้พักอาศัยและพื้นที่ตั้งของสถานศึกษาในขณะนั้นยังถือได้ว่าเป็นเขตนอกเมือง ซึ่งในภายหลังมหาวิทยาลัยศรีนครินทรวิโรฒ, มหาวิทยาลัยนเรศวร, มหาวิทยาลัยพะเยา, มหาวิทยาลัยบูรพา, มหาวิทยาลัยมหาสารคาม และ มหาวิทยาลัยทักษิณ ได้เปิดอยู่นอกเมือง และผู้ที่มาศึกษาก็จำเป็นต้องอยู่หอพักเช่นเดียวกัน จึงได้ใช้คำว่า "นิสิต" เช่นเดียวกัน
ในปัจจุบันนี้ ถึงแม้ว่า ผู้ที่มาเรียนจะไม่ได้พักในหอพักเหมือนในสมัยก่อนแล้วก็ตาม แต่ก็ยังนิยมเรียกว่า "นิสิต" สำหรับมหาวิทยาลัยดังกล่าว
นิสิต > ต่างประเทศ > กัมพูชา

ในประเทศกัมพูชาได้ใช้ระบบการศึกษาแบบเดียวกันกับประเทศไทย และเรียกผู้ศึกษาในระดับอุดมศึกษาหรือมหาวิทยาลัยว่า "นิสิต" (និស្សិត) เช่นเดียวกัน
สก็อต จอปลิน

สก็อต จอปลิน
สก็อต จอปลิน (อังกฤษ: Scott Joplin) (พ.ศ. 2410 — 1 เมษายน พ.ศ. 2460) เป็นนักดนตรีและคีตกวีเพลงแร็กไทม์ ที่มีชื่อเสียงอย่างมาก และได้สร้างมาตรฐานไว้ให้สำหรับคนรุ่นหลัง
ประวัติ

สก็อต จอปลิน เกิดใกล้ๆกับเมืองลินเดน รัฐเท็กซัส มารดาชื่อนางฟลอเร้นซ์ โจปลิน และบิดาชื่อนายไจล์ส โจปลิน สก็อตเป็นบุตรชายคนที่สองจากทั้งหมดหกคน ถึงแม้ว่าเราจะเคยถือว่าจอปลินเกิดเมื่อวันที่ 24 พฤศจิกายน พ.ศ. 2411 (ค.ศ. 1868) แต่การค้นคว้าสมัยใหม่พบว่าข้อมูลดังกล่าวไม่ถูกต้อง
หลังจากปี พ.ศ. 2414 (ค.ศ. 1871) ครอบครัวจอปลินได้ย้ายไปอยู่ที่เมืองเท็กซาร์คานา รัฐเท็กซัส และมารดาของจอปลินได้ทำความสะอาดบ้านเพื่อสก็อตจะได้มีที่หัดเล่นดนตรี ในปี พ.ศ. 2425 (ค.ศ. 1882) แม่ของเขาได้ซื้อเปียโน หลังจากที่ได้แสดงให้เห็นถึงความสามารถตั้งแต่อายุยังน้อย จอปลินน้อยก็ได้เรียนเปียโนฟรีกับคุณครูชาวเยอรมัน ผู้ได้ให้ความรู้เรื่องรูปแบบของดนตรีคลาสสิกแก่จอปลินเป็นอย่างดี ซึ่งสิ่งนี้จะเป็นประโยชน์ต่อเขาในภายภาคหน้า และได้เป็นไฟให้เขาสร้างรูปแบบคลาสสิกให้แก่ดนตรีแร็กไทม์ เขาได้เพิ่มเติมความรู้ด้านดนตรีโดยการเข้าเรียนที่ George Smith College ในเมืองเซดาเลีย ในวิชาประพันธ์เพลง
ผลงานของจอปลิน

Antoinette (พ.ศ. 2449)
Augustan Club Waltz (พ.ศ. 2444)
Bethena (พ.ศ. 2448)
Binks' Waltz (พ.ศ. 2448)
A Breeze From Alabama (พ.ศ. 2445)
Cascades (พ.ศ. 2447)
The Chrysanthemum (พ.ศ. 2447) dedicated to Freddie Alexander, Joplin's second wife.
Cleopha (พ.ศ. 2445)
Combination March (พ.ศ. 2439)
Country Club (พ.ศ. 2452)
The Great Crush Collision March (พ.ศ. 2439)
The Easy Winners (พ.ศ. 2444)
Elite Syncopations (พ.ศ. 2445)
The Entertainer (พ.ศ. 2445)
Eugenia (พ.ศ. 2449)
Euphonic Sounds (พ.ศ. 2452)
The Favorite (พ.ศ. 2447)
Felicity Rag (พ.ศ. 2454) ร่วมกับ Scott Hayden
Fig Leaf Rag (พ.ศ. 2451)
Gladiolus Rag (พ.ศ. 2450)
Harmony Club Waltz (พ.ศ. 2439)
Heliotrope Bouquet (พ.ศ. 2450) ร่วมกับ Louis Chauvin
I Am Thinking of My Pickanniny Days (พ.ศ. 2445) lyrics by Henry Jackson
Kismet Rag (พ.ศ. 2456) ร่วมกับ Scott Hayden
Leola (พ.ศ. 2448)
Lily Queen (พ.ศ. 2450) ร่วมกับ Arthur Marshall
Little Black Baby (พ.ศ. 2446)
Magnetic Rag (พ.ศ. 2457)
Maple Leaf Rag (พ.ศ. 2442)
March Majestic (พ.ศ. 2445)
The Nonpareil (พ.ศ. 2450)
Original Rags (พ.ศ. 2442) arranged by Chas. N. Daniels
Palm Leaf Rag (พ.ศ. 2446)
Paragon Rag (พ.ศ. 2452)
Peacherine Rag (พ.ศ. 2444)
A Picture of Her Face (พ.ศ. 2438)
Pine Apple Rag (พ.ศ. 2451)
Pleasant Moments (พ.ศ. 2452)
Please Say You Will (พ.ศ. 2438)
The Ragtime Dance (พ.ศ. 2445)
The Ragtime Dance (พ.ศ. 2449) this version was shortened and published to recoup losses from the 1902 version.
Reflection Rag (พ.ศ. 2460) posthumous publication
The Rose-bud March (พ.ศ. 2448)
Rose Leaf Rag (พ.ศ. 2450)
Sarah Dear (พ.ศ. 2448) lyrics by Henry Jackson
School of Ragtime (พ.ศ. 2451)
Searchlight Rag (พ.ศ. 2450)
Silver Swan Rag (พ.ศ. 2514) posthumous publication
Solace (พ.ศ. 2452)
Something Doing (พ.ศ. 2446) ร่วมกับ Scott Hayden
Stoptime Rag (พ.ศ. 2453)
The Strenuous Life (พ.ศ. 2445)
Sugar Cane (พ.ศ. 2451)
Sunflower Slow Drag (พ.ศ. 2444) with Scott Hayden
Swipsey (พ.ศ. 2443) with Arthur Marshall
The Sycamore (พ.ศ. 2447)
Treemonisha (พ.ศ. 2454)
Wall Street Rag (พ.ศ. 2452)
Weeping Willow (พ.ศ. 2446)
When Your Hair Is Like the Snow (พ.ศ. 2450) lyrics by "Owen Spendthrift"
เพลงตัวอย่าง

Maple Leaf Rag ท่อนแรก ในฟอร์แมท Ogg Vorbis , 17 วินาที, 148 KB (ข้อมูล...)
หนังสือเกี่ยวกับจอปลิน

Edward A. Berlin, King of Ragtime: Scott Joplin and His Era (ISBN 0-19-510108-1) — the most authoritative book on Joplin's life.
แหล่งข้อมูลอื่น

Scott Joplin: King of Ragtime (1868-1917) เก็บถาวร 2007-06-09 ที่ เวย์แบ็กแมชชีน
A good overview of Joplin's life and work เก็บถาวร 2007-02-24 ที่ เวย์แบ็กแมชชีน
The Mutopia project เก็บถาวร 2021-04-15 ที่ เวย์แบ็กแมชชีน has freely downloadable piano scores of several of Joplin's works
The Werner Icking Music Archive[ลิงก์เสีย] provides free scores of some piano ragtimes
Bhumibhol Adulyadej : King Rama IX (1946-2016)เก็บถาวร 2007-06-09 ที่ เวย์แบ็กแมชชีน
กุลณัฐ กุลปรียาวัฒน์

| กุลณัฐ กุลปรียาวัฒน์ |
| --- | --- |
เกิด: 30 พฤษภาคม พ.ศ. 2519 (48 ปี) กรุงเทพมหานคร ประเทศไทย
คู่สมรส: จอร์แดน วินเทอร์  (2558–ปัจจุบัน)
บุตร: 2 คน
อาชีพ: นักแสดง ผู้จัดละคร
ปีที่แสดง: พ.ศ. 2537–ปัจจุบัน
ผลงานเด่น: มะขาม - นายขนมต้ม (2539)  ตะวัน - เมียจำเป็น (2544)  เนตรดาว - ลูกผู้ชายหัวใจเพชร (2545)  ตันหยง - พรพรหมอลเวง (2546)  อนิลทิตา / โฉมสุรางค์ - อนิลทิตา (2549)  ลักษมี - นรสิงห์ (2549)  แววนิล - แรงฤทธิ์พิศวาส (2549)  มาธวี - บ่วงหงส์ (2552)  พะยอม - สุดแค้นแสนรัก (2558)  กติยา - บัลลังก์เมฆ (2558)   โหย่ว - ทิชา (2567)
กุลณัฐ กุลปรียาวัฒน์ (เกิด 30 พฤษภาคม พ.ศ. 2519) ชื่อเล่น น้ำฝน เป็นนักแสดงและผู้จัดละครชาวไทย มีชื่อเสียงขึ้นมาในราวปี พ.ศ. 2538 ในฐานะดาราวัยรุ่นจากการแสดงนำในภาพยนตร์ไทยเรื่อง เพื่อนกันเฉพาะวันหยุด และละครโทรทัศน์ทาง ช่อง 7 "นายขนมต้ม" แสดงคู่กับ สมรักษ์ คำสิงห์ ปัจจุบันมีผลงานละครออกมาเป็นระยะ ๆ นอกเหนือจากงานแสดงยังมีกิจการส่วนตัว คือ ขายขนมจีน การศึกษา จบมัธยมจาก โรงเรียนสายน้ำผึ้ง ปริญญาตรี คณะวิทยาการจัดการ สาขาวิชานิเทศศาสตร์ มหาวิทยาลัยสวนดุสิต ด้านชีวิตส่วนตัวปัจจุบันสมรสกับ จอร์แดน วินเทอร์ และ มีบุตร-ธิดาด้วยกันสองคนคือ ทาเรีย วินเทอร์ และ เจคอร์ป วินเทอร์
ผลงานละคร

| พ> ศ. | เรื่อง | รับบท | ออกอากาศ |
| --- | --- | --- | --- |
| 2539 | บ้านสอยดาว | เยี่ยมรุ้ง | ช่อง 7 |
| 2539 | นายขนมต้ม | มะขาม | ช่อง 7 |
| 2539 | อารีดัง | โอซูจี (ซูจี) | ช่อง 5 |
| 2540 | กุหลาบที่ไร้หนาม | มาวารี | ช่อง 7 |
| 2540 | เก็บใจไว้เพื่อรัก | พิม | ช่อง 3 |
| 2540 | บิ๊กเสี่ย | เดือน | ช่อง 7 |
| 2540 | อินทรีแดง | มินตรา | ช่อง 7 |
| 2543 | แม่นากพระโขนง | แม่นาก | ช่อง 3 |
| 2543 | ปลาร้าทรงเครื่อง | อวัสดา กุลปรียะวัฒน์ (วุ้น) | ช่อง 3 |
| 2544 | เมียจำเป็น | ตะวัน อัครมนตรี | ช่อง 7 |
| 2545 | พลอยล้อมเพชร | ปานไพลิน | ช่อง 7 |
| 2545 | ลูกผู้ชายหัวใจเพชร | เนตรดาว | ช่อง 7 |
| 2545 | แม่ยายที่รัก | มัทรี (มัท) | ช่อง 3 |
| 2546 | สมิงบ้านไร่ | นกเขียว | ช่อง 3 |
| 2546 | พรพรหมอลเวง | ตันหยง | ช่อง 7 |
| 2546 | เพลงรักเพลงปืน | ฉวีวิไล | ช่อง 3 |
| 2546 | บุษบาสามช่า | ชาวิสา | ช่อง 7 |
| 2547 | เจ้าบ่าวโค้งสุดท้าย | ณัชชา (น้ำ) | ช่อง 7 |
| 2547 | คู่แกร่งแข่งกันเก่ง | ภาณุมาศ | ช่อง 7 |
| 2547 | มนต์เสน่หา | สลิลลา | ช่อง 3 |
| 2547 | หน้ากาก | แพรวา | ช่อง 7 |
| 2548 |  ริบบิ้นเขียวกับกล่องกระดาษแดง | คุณจี๋ | ช่อง 7 |
| 2548 | ค้นรัก สุดขอบฟ้า | แพรภา | ช่อง 7 |
| 2548 | นางฟ้าไซเบอร์ | นลิน (ลิน) | ช่อง 3 |
| 2549 | อนิลทิตา | อนิลทิตา / โฉมสุรางค์ | ช่อง 5 |
| 2549 | นรสิงห์ | ลักษมี | ไอทีวี |
| 2549 | แรงฤทธิ์พิศวาส | แววนิล | ช่อง 7 |
| 2550 | พฤกษาสวาท | กุลสตรี (สตรี) | ช่อง 3 |
| 2550 | นะโม ฮีโร่ผู้น่ารัก | อัญชัน | ทีไอทีวี |
| 2551 | หาบของแม่ | กิมเน้ย | ช่อง 3 |
| 2552 | ลูกไม้เปลี่ยนสี | ฤทัย | ช่อง 3 |
| 2552 | บ่วงหงส์ | มาธวี (มา) | ช่อง 7 |
| 2553 | 7 ประจัญบาน | เพียงจันทร์ | ช่อง 3 |
| 2554 | ดวงตาสวรรค์ | เอียด | ช่อง 3 |
| 2554 | สืบสวนป่วนกำลัง 3 | จอมใจชนก | ช่อง 3 |
| 2555 | ก้นครัวตัวแสบ | ปินชาน์ (ปิ่น) | ช่อง 3 |
| 2556 | นางมาร | เฟื่อง | ช่อง 8 |
| 2556 | นักสู้มหากาฬ | มาดามหลิว | ช่อง 7 |
| 2558 |  สุดแค้นแสนรัก | พะยอม หมั่นกิจ | ช่อง 3 |
| 2558 | บัลลังก์เมฆ | กติยา มนูญศักดิ์ (ยา) | ช่องวัน |
| 2558 | ผู้หญิงคนนั้นชื่อบุญรอด | บุญล้ำ | ช่องวัน |
| 2559 |  เจ้าบ้าน เจ้าเรือน | เขมินี | ช่อง 3 |
| 2559 | เพชฌฆาตดาวโจร | นิตยา | ช่องวัน 31 |
| 2559 | ปาฏิหาริย์ เดอะซีรีส์ | นับดาว | พีพีทีวี |
| 2561 | เมืองมายา Live ตอน เกมกลมายา | พรสินี กมลาพรรณ (ฝน) | ช่องวัน 31 |
| 2561 | วีรชนคนกล้า ตอน ขุนพล สุพรรณภูมิ  | มเหสีกษัตริย์ | ช่อง 5 |
| 2563 | เพลิงภริยา | รตี | ช่อง 8 |
| 2566 | Analog Squad ทีมรักนักหลอก | บราลี ชลาธร (ลิลลี่) / แหม่ม | เน็ตฟลิกซ์ |
| 2567 | ทิชา | โหย่ว | ช่องวัน 31/OneD Original |
| 2567 | เธมโป้ (ThamePo) Heart That Skips a Beat  | เปมิกา | ช่องจีเอ็มเอ็ม 25 |
ผลงานละคร > ผู้จัดละคร

| พ> ศ. | เรื่อง | ออกอากาศ | หมายเหตุ |
| --- | --- | --- | --- |
| 2557 | เมียเถื่อน  | ช่อง 8 |  |
| 2558 | คุณหญิงนอกทำเนียบ | ช่อง 8 |  |
| 2559 | บาปบรรพกาล | ช่อง 8 |  |
| 2563 | เพลิงภริยา | ช่อง 8 |  |
| 2564 | ลวงฆ่าล่ารัก | พีพีทีวี |  |
ผลงานภาพยนตร์

ดาวพระศุกร์ (2537)
เจนนี่ กลางวันครับ กลางคืนค่ะ (2539)
เพื่อนกันเฉพาะวันหยุด (2539)
แก๊งค์กระแทกก๊วนส์ เก๋ากวนเมือง (2540)
โฆษณา

2539 – ลูกอมฮาร์ทบีท แสดงร่วมกับ เจจินตัย อันติมานนท์ และลักษมี ทรัพย์ปรุง
มิวสิควีดีโอ

Happy Ending ของ มอส ปฏิภาณ ปฐวีกานต์
คิดไปเอง ของ หิน เหล็ก ไฟ
รางวัล

(เข้าชิง) รางวัลเมขลาครั้งที่ 22 สาขานักแสดงหญิงดีเด่น จาก ลูกผู้ชายหัวใจเพชร
(เข้าชิง)รางวัลโทรทัศน์ทองคำ สาขา นักแสดงหญิงดีเด่น จาก แรงฤทธ์พิศวาศ
(เข้าชิง) nineentertain awards  ครั้งที่ 2 สาขานักแสดงหญิงแห่งปี จาก หาบของแม่
(เข้าชิง) 1 ใน 6 Drama Award 2015 สาขานักแสดงสมทบหญิงยอดเยี่ยม จาก บัลลังก์เมฆ
(เข้าชิง) Drama Award 2015 จอมขโมยซีนยอดเยี่ยม จาก สุดแค้นแสนรัก
แหล่งข้อมูลอื่น

ชีวประวัติ กุลณัฐ กุลปรียาวัฒน์ ที่ ฐานข้อมูลภาพยนตร์ไทย
กุลณัฐ กุลปรียาวัฒน์ ที่อินสตาแกรม
การก่อการกำเริบวอร์ซอเกตโต

การก่อการกำเริบวอร์ซอเกตโต (ยิดดิช: אױפֿשטאַנד אין װאַרשעװער געטאָ; โปแลนด์: powstanie w getcie warszawskim; เยอรมัน: Aufstand im Warschauer Ghetto) เป็นเหตุการณ์ในช่วงปี ค.ศ. 1943 ด้วยการกระทำของชาวยิวจากการต่อต้านกองทัพนาซีเยอรมนีที่เกิดขึ้นในวอร์ซอเกตโตอยู่ในเขตโปแลนด์ภายใต้การยึดครองของเยอรมนีระหว่างในช่วงสงครามโลกครั้งที่สองและเป็นการขัดขวางเพื่อไม่ให้นาซีเยอรมนีในความพยายามครั้งสุดท้ายด้วยการขนส่งเหล่ากลุ่มชาวยิวคนอื่นๆจากในเขตเกตโตไปยังค่ายมรณะเทรบลิงคา การก่อการกำเริบได้เริ่มต้นขึ้นเมื่อวันที่ 19 เมษายน เมื่อผู้คนในเขตเกตโตได้ปฏิเสธที่จะยอมจำนนต่อผู้บัญชาการตำรวจ เอ็สเอ็ส-บริกาเดอฟือเรอร์ เยือร์เกิน ชโตรพ์ (Jürgen Stroop) ผู้ซึ่งได้ออกคำสั่งให้ทำการเผาบ้านเรือนในเขตเกตโต โดยบล็อกต่อบล็อก จนกระทั่งได้สิ้นสุดลงเมื่อวันที่ 16 พฤษภาคม ชาวยิวทั้งหมด 13,000 คนได้เสียชีวิต,ประมาณครึ่งหนึ่งของพวกเขานั้นถูกเผาทั้งเป็นหรือขาดอากาศ (เพราะสูดดมควันไฟ) ทางฝ่ายเยอรมันนั้นยังไม่ทราบว่าจำนวนผู้บาดเจ็บและตายเท่าไร แต่มีการคาดกันว่าจำนวน 300 คน,เป็นการก่อการก่อการกำเริบที่ใหญ่ที่สุดในครั้งเดียวโดยชาวยิวระหว่างช่วงสงครามโลกครั้งที่สอง
แหล่อข้อมูลอื่น

Edelman, Marek (1990). The Ghetto Fights: Warsaw, 1941–43. London: Bookmarks Publications. ISBN 0-906224-56-X.
Gebhardt-Herzberg, Sabine (2003). "Das Lied ist geschrieben mit Blut und nicht mit Blei": Mordechaj Anielewicz und der Aufstand im Warschauer Ghetto (in German). Bielefeld: S. Gebhardt-Herzberg. ISBN 3-00-013643-6.
Goldstein, Bernard (2005). Five Years in the Warsaw Ghetto. Oakland: AK Press. p. 256. ISBN 1-904859-05-4.[2]
Jahns, Joachim (2009). Der Warschauer Ghettokönig. Dingsda-Verlag, Leipzig, ISBN 978-3-928498-99-9
Moczarski, Kazimierz (1984). Conversations with an Executioner (Wikipedia). Englewood Cliffs, N.J.: Prentice Hall. ISBN 978-0-300-09546-3. Original in Polish: PDF 1.86 MB.
Paulsson, Gunnar S. (2002). Secret City: The Hidden Jews of Warsaw, 1940–1945. New Haven: Yale University Press. ISBN 0-13-171918-1.Review